“นายกฯ” ชี้ “หนี้สิน” ปัญหาใหญ่ปชช. ขอภาคธนาคารช่วยดูแล ช่วงรอยต่อวิกฤตศก.
“นายกฯ” ชี้ “หนี้สิน” ปัญหาใหญ่ปชช. ขอภาคธนาคารช่วยดูแล ช่วงรอยต่อวิกฤตศก. 
“นายกฯ” ชี้ “หนี้สิน” ปัญหาใหญ่ปชช. ขอภาคธนาคารช่วยดูแล ช่วงรอยต่อวิกฤตศก.
7 ต.ค. 2563

พล.อ.ประยุทธ์ จันทร์โอชา นายกรัฐมนตรี และ รมว.กลาโหม ในฐานะประธานการประชุมคณะกรรมการบริหารสถานการณ์เศรษฐกิจจากผลกระทบของการแพร่ระบาดของโรคติดเชื้อไวรัสโคโรนา 2019 (ศบศ.) กล่าวในระหว่างเปิดการประชุมตอนหนึ่งว่า วันนี้ (7 ต.ค.63) เป็นการประชุมครั้งสำคัญของ ศบศ.ในเรื่องเศรษฐกิจ ซึ่งเป็นรอยต่อของสถานการณ์ที่มีความรุนแรงมาอย่างต่อเนื่องจากสถานการณ์ด้านสุขภาพ ขณะเดียวกันต่างประเทศยังมีสถานการณ์ที่ไม่ดีนัก มีผลกระทบต่อเศรษฐกิจทั้งภายในและภายนอก
ดังนั้นในเรื่องของเศรษฐกิจวันนี้จำเป็นต้องเดินหน้าควบคู่กันไปทั้งในส่วนการใช้งบฟื้นฟู การใช้จ่ายงบประมาณของภาครัฐ เพราะถือเป็นเครื่องจักรสำคัญ ปัญหาของทุกวันนี้ ไม่ได้มีแค่เพียงแค่การดำรงชีวิต แต่วันนี้ปัญหาของประชาชนที่มีมากที่สุด คือปัญหาหนี้สินของทั้งหนี้ผ่อนบ้าน ผ่อนรถ ซึ่งเกี่ยวข้องกับธนาคารทั้งสิ้น ดังนั้นจึงจำเป็นต้องขอความร่วมมือ เพราะคงไม่สามารถไปสั่งการกับธนาคารมากได้ แต่หากเราไม่ช่วยกันวันนี้ประเทศชาติ ก็คงต้องไปกันทั้งหมด